Сёньня пытаньне пра кансалiдацыю беларусаў, найперш, духоўную, зноў набiрае моц. I Грэка-Каталiцкая Царква, на маю думку, не павiнна займаць у вырашэньнi гэтай праблемы апошняе месца. Унiяцтва заўсёды было носьбiтам беларускай нацыянальнай iдэi. Мяркую, грэка-каталiкам трэба актыўна ўключацца ў мiжканфесiйныя дыялогi i супрацоўнiцтва ня толькi з Рыма-Каталiцкай Царквой, але й з праваслаўнымi i пратэстантамi, актыўна ўдзельнiчаць у розных культурных мерапрыемствах. Толькi разам мы зможам адрадзiць духоўны стан беларуса, надаць яму любоў да сваёй роднай мовы й культуры.